
2029-жылга Евразия экономикалык бирлигине мүчө мамлекеттерде тамеки продукциясына акциздердин бирдиктүү индикативдик коюмун бекитүү жөнүндө

Евразия экономикалык бирлигине мүчө мамлекеттердин 2019-жылдын 19-декабрындагы Тамеки продукциясына акциздер жаатында салык саясатын жүргүзүү принциптери жөнүндө макулдашуунун 3-беренесине ылайык Евразия экономикалык комиссиясынын Кеңеши чечти:
1. 2029-жылга төмөнкүлөр бекитилсин:
Евразия экономикалык бирлигинин Тышкы экономикалык ишмердүүлүгүнүн бирдиктүү Товардык номенклатурасынын 2402 20-субпозициясында классификациялануучу сигареттерге акциздердин бирдиктүү индикативдик коюмунун өлчөмү улуттук валютада 45 еврого барабар өлчөмдө 1000 даана үчүн;
Евразия экономикалык бирлигине мүчө мамлекеттерде колдонулган акциздердин иш жүзүндөгү коюмдарынын ушул пункттун экинчи абзацында көрсөтүлгөн индикативдик коюмдан 20 пайыздан аз же көп жагына четтөөсүнүн диапазондору.
2. Ушул Чечим 2025-жылдын 1-январынан тартып күчүнө кирет. 

